Čaivo įlanka

Čaivo įlanka () – Ochotsko jūros įlanka šiaurinės Sachalino salos dalies rytinėje pakrantėje. Įlanka pailga iš šiaurės į pietus, nuo jūros atskirta nerija. Su Ochotsko jūra susisiekia Klejės sąsiauriu (), netoli kurio yra Čaivo gyvenvietė. 

Į įlanką įteka šie upės ir upeliai: Evajus, Pliosovis, Askasajus, Valas, Kijusis, Chanduza, Botasinas, Chojambusibinas, Didysis Garomajus, Mažasis Garomajus, Nutovas, Gribnojus, Osojus. 

Įlankos akvatorijoje yra salos Irkimibu, Arkutu, Soniga ir Bauta. 

Įlankoje gausu žuvies – lašišinių žuvų, silkių, menkių ir plekšnių. 

Kategorija:Ramiojo vandenyno įlankos
Kategorija:Rusijos įlankos
Kategorija:Ochotsko jūra